Riigikogu liikme mandaadi ühitamatus kohaliku omavalitsuse volikogu liikme mandaadiga
Kuigi kehtiva õiguse järgi ei tohi Riigikogu liikmed samaaegselt olla kohaliku omavalitsuse volikogude liikmed, on sellise keelu põhiseaduslikud alused lõpuni läbi vaidlemata. Nii hoidus ka Riigikohus selles küsimuses seisukoha võtmisest, kuigi Vabariigi President 2005. aastal mandaatide ühitamise lubatavuse Riigikohtus vaidlustas. Magistritöö eesmärk on eelkõige parlamendiliikme ametist lähtuvalt analüüsida, kas RKLSS § 24 lõikes 1 sätestatud piirang, mille kohaselt Riigikogu liige ei tohi samaaegselt kuuluda kohaliku omavalitsuse volikogusse, on põhiseadusega kooskõlas, ning hinnata, kuivõrd teenib piirang demokraatia, võimude lahususe ning kohaliku omavalitsuse autonoomia põhimõtte eesmärke.
magistritööd, Riigikogu, kohalikud omavalitsused, valimised, mandaat
Networked Digital Library of Theses and Dissertations